Video Un șofer de TIR care transporta pepeni a pierdut controlul volanului și s-a răsturnat pe șosea, în Recea
Grav accident pe DN56A, din comuna Recea, judeţul Braşov. Un şofer de tir care transporta pepeni, ar fi pierdut controlul volanului, apoi s-a răsturnat în afara părţii carosabile.
Pe şosea pot fi observate urmele de frânare, însă bărbatul nu a mai putut opri mastodontul. Ceilalţi participanţi la trafic au dat imediat alarma, iar la faţa locului au ajuns mai multe echipaje de interveţie.
Şoferul a fost scos din cabină de salvatori, apoi i s-a acordat primul ajutor.